**ՆԱԽԱԳԻԾ**

**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, Հայաստանի Հանրապետության քաղաքացիական օրենսգրքի 594-րդ հոդվածով և հիմք ընդունելով Հայաստանի Հանրապետության կառավարության 2018 թվականի ապրիլի 12-ի N 447-Ա որոշումը՝ **Գյումրի** **համայնքի ավագանին որոշում է.**

1. Ընդունել Հայաստանի Հանրապետության պաշտպանության նախարարությանն ամրացված (անշարժ գույքի սեփականության իրավունքի գրանցման վկայական N 1373247) Հայաստանի Հանրապետության Շիրակի մարզի Գյումրի քաղաքի Բուլվարային փողոցում գտնվող, պետական սեփականություն հանդիսացող 5688,21 (հինգ հազար վեց հարյուր ութսունութ ամբողջ քսանմեկ հարյուրերորդական) քառակուսի մետր ընդհանուր մակերեսով, 131 757 763 (մեկ հարյուր երեսունմեկ միլիոն յոթ հարյուր հիսունյոթ հազար յոթ հարյուր վաթսուներեք) Հայաստանի Հանրապետության դրամ հաշվեկշռային արժեքով շենք-շինությունների՝ համաձայն հավելվածի և դրանցով ծանրաբեռնված 21,0 (քսանմեկ) հեկտար մակերեսով հողամասի (այսուհետ՝ գույք) նվիրատվությունը:

2. Սույն որոշման 1-ին կետում նշված գույքի նվիրատվության պայմանագրի նոտարական վավերացման և պայմանագրից ծագող գույքային իրավունքների պետական գրանցման հետ կապված ծախսերը կատարել Գյումրի համայնքի բյուջեի միջոցների հաշվին:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա.ՊԱՊԻԿՅԱՆ**

**Ա. ՀԱԿՈԲՅԱՆ**

**Հ.ԳԱՍՊԱՐՅԱՆ**

Կատարող` Ա.Հակոբյան

**ՀԻՄՆԱՎՈՐՈՒՄ**

**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

****Որպես նվիրատվություն գույք ընդունելու մասին որոշման ընդունումը պայմանավորված է Հայաստանի Հանրապետության կառավարության 2018 թվականի ապրիլի 12-ի «Հայաստանի Հանրապետության Շիրակի մարզի Գյումրի համայնքին գույք նվիրելու մասին» N 447-Ա որոշման պահանջների կատարման անհրաժեշտությամբ:

**ՏԵՂԵԿԱՆՔ**

**ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

****Որպես նվիրատվություն գույք ընդունելու մասին որոշման ընդունմամբ Գյումրի համայնքի 2018 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: