**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿՈՂՄԻՑ ՀԱՅՏԱՐԱՐՎԱԾ ԲԱՑ ՄՐՑՈՒՅԹԻ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ՄԱՍԻՆ**

Ղեկավարվելով «Գնումների մասին» Հայաստանի Հանրապետության օրենքի 37-րդ հոդվածի 1-ին մասի 2-րդ կետով, Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 58-րդ կետով և հիմք ընդունելով Գյումրի համայնքի ղեկավարի 2018 թվականի հունվարի 15-ի N 32-Ա որոշմամբ սահմանված պատասխանատու ստորաբաժանման գրությունը՝ **Գյումրի** **համայնքի ավագանին որոշում է.**

1. Հայտարարել չկայացած՝ «Հայաստանի Հանրապետության Շիրակի մարզի Գյումրու համայնքապետարանի աշխատակազմ» համայնքային կառավարչական հիմնարկի կողմից Գյումրի քաղաքի փողոցների երթևեկելի մասի ասֆալտաբետոնե ծածկույթի փոսային նորոգման աշխատանքների ձեռքբերման նպատակով հայտարարված (ծածկագիր՝ ՀՀՇՄԳՔՀԿՀ-ԲՄԱՇՁԲ-01/18) բաց մրցույթի ընթացակարգը՝ (այսուհետ՝ ընթացակարգ) գնման պահանջի գոյություն ունենալը դադարելու պատճառով:

2.Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշումն ուժի մեջ մտնելու հաջորդ օրը ապահովել որոշման 1-ին կետում նշված ընթացակարգը չկայացած հայտարարելու հետ կապված բոլոր գործողությունների կատարումը՝ օրենքով սահմանված կարգով:

**Ռ.ՍԱՆՈՅԱՆ**

**Ռ.ԱՍԱՏՐՅԱՆ**

**Ա. ԲԱԼԱԲԵԿՅԱՆ**

**Ա.ՊԱՊԻԿՅԱՆ**

**Լ.ՋԻԼԱՎՅԱՆ**

**Կ. ՄԱՆԱՍՅԱՆ**

Կատարող՝ Լ. Բարսեղյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿՈՂՄԻՑ ՀԱՅՏԱՐԱՐՎԱԾ ԲԱՑ ՄՐՑՈՒՅԹԻ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության ֆինանսների նախարարության ԳԲԽ-ՄԱ/1/3979-18 գրությամբ կասեցվել է գնման գործընթացը: Պայմանագիր կնքելու գործընթացը ձգձգվել է, ընթացակարգի արդյունքում կնքվելիք պայմանագրի շրջանակներում նախատեսվում էր շինարարական աշխատանքները կատարել մինչև 15.06.2018 թվական, սակայն մինչ օրս պայմանագիր չի կնքվել: Տվյալ պայմանագրի կնքելն ու ընթացակարգը արդեն դարձել է ոչ նպատակահարմար:

Որոշման ընդունումը պայմանավորված է Գյումրի քաղաքի փողոցների երթևեկելի մասի ասֆալտաբետոնե ծածկույթի փոսային նորոգման աշխատանքների ձեռքբերման նպատակով հայտարարված ՀՀՇՄԳՔՀԿՀ-ԲՄԱՇՁԲ-01/18 ծածկագրով գնման ընթացակարգը գնման պահանջի գոյություն ունենալը դադարելու պատճառով չկայացած հայտարարելու վերաբերյալ «Գնումների մասին» Հայաստանի Հանրապետության օրենքի 37-րդ հոդվածի 1-ին մասի 2-րդ կետի և Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 58-րդ կետի դրույթների կատարման անհրաժեշտությամբ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ ԿՈՂՄԻՑ ՀԱՅՏԱՐԱՐՎԱԾ ԲԱՑ ՄՐՑՈՒՅԹԻ ԸՆԹԱՑԱԿԱՐԳԸ ՉԿԱՅԱՑԱԾ ՀԱՅՏԱՐԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրու համայնքապետարանի աշխատակազմ համայնքային կառավարչական հիմնարկի կողմից հայտարարված ընթացակարգը չկայացած հայտարարելու մասին» որոշման ընդունմամբ Գյումրի համայնքի 2018 թվականի բյուջեում էական փոփոխությունններ՝ ավելացումներ կամ նվազեցումներ չեն նախատեսվում: